
Styremøte 1 -25	

Mandag 10. februar kl 10.00-13.00

Tilstede: Kjærsti Gangsø, Magni Hjertenes Flyum, Bjørge Aase, Kjersti Tubaas, Aslak Brimi
Fra Administrasjonen: Marianne Ween, Bjarne Dæhli, Marie Hustad
Forfall: Rund F. Brunslid

Styrets leder, Kjærsti Gangsø ønsket velkommen til årets første styremøte. Møte blir kortere enn planlagt, men med stram møteledelse kan forhåpentligvis alle sakene få god behandling.

Sak 1/25 	Godkjenninger: Innkalling og dagsorden
Innkalling og sakspapirer til møtet ble sendt ut torsdag 30. januar.

Forslag til dagsorden:
Sak 1/25 	Godkjenninger: Innkalling og dagsorden
Sak 2/25 	Orientering: Protokoll fra Styremøte 6-24
Sak 3/25	Daglig leders orientering og driftsrapport januar 2025
Sak 4/25	Hovedfordeling av spillemidler til kultur
Sak 5/25	Årsmøte 2025 – teknikk og Årskonferanse
Sak 6/25	Årsregnskap 2024
Sak 7/25	Strategi/Arbeidsplan
Sak 8/25	Medlemskontingent
Sak 9/25	Revidert budsjett 2025
Sak 10/25	Budsjett 2026
Sak 11/25	Regionale kulturfond - forskrift
Sak 12/25	Valg i Frivillighet Norge
Sak 13-25	Eventuelt

Vedtak:
Innkalling og dagsorden for styremøte 1-25 ble godkjent.
I tillegg vil det bli informert om utvikling i Voksenopplæringsfeltet, og om framdrift i Teaterforbundet Norge.


Sak 2/25 	Orientering: Protokoll fra Styremøte 6-24

Vedtak:
Styret tok signert protokoll fra Styremøte 6-24 til etterretning

Sak 3-25	Daglig leders orientering og driftsrapport jan-25
Orienteringen fulgte som vedlegg til sakspapirene, og driftsrapport 1-30. januar ble ettersendt etter 31. januar. I tillegg til den skriftlige rapporten ble det informert muntlig om ulike aktiviteter og prosjekter.

Vedtak:
Styret tok daglig leders orientering og driftsrapport for januar 2025 til etterretning
Voksenopplæring og studieforbund.
Styrets leder informerte om vanskeligheter med fordelingen av voksenopplæringsmidler til de ulike studieforbundene. Direktoratet for høyere utdanning har endret fordelingsmodell uten forvarsel, og også antakeligvis regnet ut fordelingen på feilaktig grunnlag. Voksenopplæringsforbundet er i kontakt med politisk ledelse i Kultur- og likestillingsdepartementet om saken, men ber om støtte fra Kulturalliansen for å få en bedre dialog om både den aktuelle fordelingen og for rutiner for endringer i framtiden. 
Teaterforbundet Norge
Magni Hjertenes Flyum, som er leder i Teaterforbundet Norge, informerte om at forbundet nå er i gang med å etablere seg, å lage arbeidsplaner og strategi og etablere nettside for forbundet. Teaterforbundet Norge vil etter hvert søke medlemskap i Kulturalliansen.

Sak 4/25	Hovedfordeling av spillemidler til kultur
Strategisk arbeid om bedre forvaltning og medvirkning i spillemidler til kultur.
Politisk rådgiver Bjarne Dæhli innledet om saken.

Styret diskuterte forslaget til hovedfordeling for 2025, og signalene om 2026. De hadde følgende føringer for saken: 
· Det skal alltid gå klart fram hva det prinsipielle målet er, og at forslag til justeringer fra år til år er steg på veien til en rett og forskriftsfestet fordeling av spillemidler til kultur, slik årsmøtet har vedtatt.
· Det skal også forutsettes at tilskudd alltid blir justert for pris- og lønnsvekst.
Ny lovgivning om statlige føringer for fylkeskommunene forutsetter en forskrift om tilskudd til regionale arena-tilskudd. Kulturalliansen vil følge opp dette.

For 2026 kan Kulturalliansens innspill for eksempel være at Kunnskapsdepartementet overtar deler av tilskuddet til Den kulturelle skolesekken, og at deler av Frifond blir Buf.dirs ansvar.

Vedtak:
Kulturalliansen sender forslag om hovedfordeling av spillemidler til kultur for 2025 til Kultur- og likestillingsdepartementet.
Kulturalliansen vil invitere til politisk debatt om fordelingen når den foreligger i mai, for så å sende forslag til fordeling for 2026 i september. Dette skal være en rutine i arbeidet for medvirkning og bedre rammevilkår.


Sak 5/25	Årsmøte 2025 – teknisk og Årskonferanse

Kulturalliansens årsmøte avholdes onsdag 30. april 10-14.00. 
Innkalling er sendt ut 15. januar, med oppfordring om å foreslå medlemmer til valgkomiteen. 
Brev fra valgkomiteen er sendt ut 8. januar.
Krav om innbetaling av medlemskontingent sendes ut i februar.
Sakspapirer til årsmøtet sendes ut i slutten av mars.

Vedtak:
Styret vil fremme forslag om vedtektsendringer:
· Endring av navn på sak fra Arbeidsplan til Strategi for Kulturalliansen
· Endring av antall styremedlemmer fra 5 pluss to vara til 7 pluss en vara
Styret vil gå bort fra å legge fram forslag til revidert budsjett for inneværende år for årsmøtet, revidert budsjett behandles i styret. 
Styret åpner ikke for digital deltakelse på Årsmøte eller Årskonferanse

Tema for årskonferansen blir: Regionale kulturkretser og Strategi for Kulturalliansen
Styret ber staben fortsette arbeidet med å planlegge arrangementene.

Sak 6/25	Årsregnskap 2024
Forslag til revidert regnskap ble lagt fram.

Vedtak:
Styret godkjenner regnskapet, som sendes til elektronisk signering og legges fram for Årsmøtet etter at revisors beretning er mottatt.

Sak 7/25	Strategi/Arbeidsplan
Styret diskuterte behov for ny Strategi, og besluttet at prosessen starter med work-shop på Årskonferansen.

Vedtak:
Styret i Kulturalliansen vil legge fram følgende forslag til vedtektsendring for årsmøte:
§ 5 Årsmøte - Dagsorden: Arbeidsplan skiftes ut med Strategi
Styret ber daglig leder oppdatere gjeldende Strategiplan i tråd med styrets diskusjoner. Denne legges fram på neste styremøte.
Arbeidet med framtidig strategi starter med work-shop på Årskonferansen.

Sak 8/25	Medlemskontingent
Styreleder innledet om avveiing mellom nye medlemmer og representativitet, og behov for inntekter fra medlemskontingenten.  Styret diskuterte behov for å ha med små medlemsorganisasjoner fra kulturfelter som ikke i dag er representert i Kulturalliansen. Det er en styrke at Kulturalliansen representerer både store og små aktører på en god måte. Det er en mulig svakhet at vi mangler medlemmer på flere kulturfelt, som kvener og samer, innvandrerkultur, living og dataspill.

Vedtak:
Styret vil fremme sak til årsmøtet om å innføre en ny kontingentsats på kr 500,- for organisasjoner med færre enn 500 medlemmer, enten de er medlemmer eller assosierte medlemmer.

Styret vil også foreslå indeks-regulering av kontingent-satsene. Daglig leder bes utarbeide forslaget til neste styremøte.


Sak 09/25	Revidert budsjett 2025
Daglig leder la fram forslag til revidert budsjett for 2025.
Vedtak:
Styret vedtok revidert budsjett for 2025 som foreslått.

Sak 10/25	Budsjett 2026
Daglig leder la fram forslag til ramme-budsjett for 2026.
Vedtak:
Styret vedtok forslag til ramme-budsjett for 2026, som legges fram for årsmøtet

Sak 10/25	Regionale kulturfond - forskrift
Høringsnotat og forslag til høringsuttalelse fra Kulturalliansen følger vedlagt sakspapirene. Frist for å sende inn høringsuttalelse er 17. mars.

Styret diskuterte innhold i høringsuttalelsen. Det var ulike meninger om vektlegging av tilskudd til infrastruktur og drift av samarbeidsorganisasjoner. Daglig leder og styrets leder utarbeider et revidert forslag som sendes på høring til styret før det sendes inn.

Vedtak:
Styret ber daglig leder og styreleder fullføre høringsuttalelsen nytt forslag sendes på høring i styret.

 
Sak 12/25 	Valg i Frivillighet Norge
Styret diskuterte kandidater fra Kulturalliansen til Frivillighet Norges styre.

Vedtak:
Kulturalliansen støtter styremedlem fra Norges Musikkorps forbund.
Kulturalliansen nominerer Magni Hjertenes Flyum til ny periode som leder av valgkomiteen.

Sak 13/25	Eventuelt
Det var ingen saker til eventuelt

